Rasmus Prehn (S), 2006-10-11:
»Deler ministeren Det Konservative Folkepartis opfattelse, at nordjyderne selv er skyld i den høje arbejdsløshed, der er i Nordjylland?«
Skriftlig begrundelse
Det Konservative Folkepartis arbejdsmarkedsordfører udtaler til Industriens Dagblad 6. oktober 2006, at der er grædekonementalitet i den nordjyske region, samt at nordjyderne ikke selv har været deres ansvar bevidst.
Han har været fremme med mangt og meget.
Senest har arbejdsmarkedsordføreren for Det Konservative Folkeparti været ude med den påstand, at når det er sådan, at der er en relativt højere arbejdsløshed i Nordjylland end i resten af Danmark, er det nordjydernes egen skyld, og det skyldes grædekoneri og klynk.
Nu har vi jo i andre sammenhænge set, at beskæftigelsesministeren ikke har holdt sig tilbage med hensyn til at sætte Det Konservative Folkepartis arbejdsmarkedsordfører eftertrykkeligt på plads, men det er ikke rigtig sket i denne sammenhæng.
Der er det så, at jeg, som er valgt i Nordjylland, er interesseret i at få en klar melding fra beskæftigelsesministeren om, hvorvidt det er udtryk for regeringens politik, at den relativt høje arbejdsløshed i Nordjylland er nordjydernes egen skyld, og hvorvidt det er udtryk for grædekoneri og klynk.
Mener ministeren, at det er sådan, det hænger sammen?
Er det regeringens politik?
Da både spørger og den konservative arbejdsmarkedsordfører jo begge selv er valgt i Nordjylland, får spørgsmålet mig egentlig til at tænke på, om ikke en diskussion af den nordjyske mentalitet snarere er et anliggende mellem dem og deres vælgere.
Jeg mener derfor, at diskussionen mere hører hjemme i læserbreve, kronikker osv., hvor der er en større sandsynlighed for at nå vælgerne direkte, end der er for at nå dem her fra Folketingets talerstol en onsdag middag.
Ministeren har jo ikke svaret på spørgsmålet.
Ministeren har ikke svaret på, om det er regeringens politik, at den relativt høje arbejdsløshed i Nordjylland er nordjydernes eget ansvar.
Ministeren har undladt at svare.
Hvad var det, der skete der?
Der var valg.
Der var en meget stor arbejdsløshed i Nordjylland, der var flere fabrikker, der lukkede.
Beskæftigelsesministeren rejste til Nordjylland for at sige, at hvis der var noget, vælgerne kunne regne med, var det, at regeringen og han som beskæftigelsesminister ville sætte sig forrest for at sikre, at man fik igangsat en ordentlig beskæftigelsespolitik i Nordjylland.
Nu hører jeg så ministeren sige, at det må være et internt anliggende i Nordjylland.
Er det virkelig regeringens politik på det her område, at beskæftigelsesproblemerne i Nordjylland er et internt anliggende, og at hr. Jakob Axel Nielsen i øvrigt har ret i, at det er grædekoneri og klynk og nordjydernes egen skyld?
Er det regeringens politik?
Det hænger bl.a. sammen med erhvervsstrukturen i Nordjylland, hvor der er mange små fødevareproducenter og fiskerierhvervet ikke nødvendigvis kaster så mange arbejdspladser af sig som tidligere, samtidig med at megen traditionel industri er blevet indskrænket, f.eks. værfterne.
Men det betyder jo ikke, at det nuværende opsving er gået uden om Nordjylland.
Også her falder ledigheden.
Siden december 2003, hvor ledigheden senest toppede, er den nordjyske arbejdsløshed faldet med omkring en kvart.
Ledighedsprocenten er altså blevet reduceret med en fjerdedel.
Det er mit indtryk, at der faktisk er aktivitet og foretagsomhed i Nordjylland, og at det går fremad, bl.a. er it-sektoren og videnstunge erhverv, der beskæftiger ingeniører osv., i vækst.
Det glæder mig, at ministeren bekræfter, at der rent faktisk er gode kræfter i Nordjylland, der virkelig har taget handsken op, set udfordringen og gjort noget ved det her problem.
Men det ændrer jo ikke ved, at der er en problemstilling i retning af, at arbejdsløsheden i Nordjylland er større end i resten af landet.
Derfor vil jeg gerne høre, om det er sådan, at ministeren har nye initiativer, han ønsker at igangsætte for at sikre, at vi kommer det her problem til livs, eller om han bare vil lade stå til og gøre som hr. Jakob Axel Nielsen fra Det Konservative Folkeparti, nemlig bare skyde skylden på nordjyderne selv.
Det betød bl.a. også, at AF i Nordjylland rykkede hurtigt ud, da Danish Crown fyrede folk, og da Flextronics lukkede.
Som andre får ledige nordjyder også glæde af tiltag, der ellers gennemføres, f.eks. via »Ny chance til alle«.
Regeringen har mere generelt ydet en særlig vækstpakke til Nordjylland på 200 mio. kr., som er blevet udmøntet i det seneste år.
Overordnet er det derfor mit indtryk, at en god udvikling er undervejs i Nordjylland.